फिर टल गई कांग्रेस की आभार सभा
जिले में कांग्रेस की आभार सभा एक बार फिर टल गई। कांग्रेस के जिलास्तर के नेताओं ने 6 जनवरी को शहर में तीन विधानसभा क्षेत्रों की संयुक्त रैली और आभार सभा की प्लानिंग की थी। पार्टी के प्रदेश प्रभारी मोहन प्रकाश और प्रदेश अध्यक्ष अरुण यादव का समय नहीं मिलने से इसे टाल दिया। अब तय किया कि सांसद कांतिलाल भूरिया रतलाम ग्रामीण में 2 दिन का दौरा कर लोगों को धन्यवाद देंगे, इसके अलावा ग्रामीण क्षेत्रों में लोगों की समस्याएं भी सुनेंगे।
सोमवार को पार्टी के पूर्व प्रदेश पदाधिकारी प्रमोद गुगालिया, जिला अध्यक्ष प्रभु राठौर, कार्यवाहक अध्यक्ष हर्ष विजय गेहलोत, शहर अध्यक्ष विनोद मिश्रा, शहर के कार्यवाहक अध्यक्ष जेम्स चाको, ब्लॉक अध्यक्ष मंसूर अली पटौदी के बीच आभार रैली की तैयारियों को लेकर बैठक हुई थी। इसमें रतलाम शहर, ग्रामीण और सैलाना विधानसभा क्षेत्र के कार्यकर्ताओं की संयुक्त सभा करने और लोकसभा चुनाव जीतने पर आभार प्रदर्शन की प्लानिंग की गई। सभा की तारीख 6 जनवरी और स्थल आंबेडकर मैदान भी तय कर लिया था। मंगलवार सुबह जिले के नेताओं को प्रदेश कांग्रेस की ओर से जानकारी दी गई कि 5 और 6 जनवरी को प्रदेश कमेटी की बैठक होना है, इसके अलावा 6 जनवरी से प्रदेश अध्यक्ष की पदयात्रा का कार्यक्रम है। प्रदेश प्रभारी मोहन प्रकाश भी इसमें व्यस्त रहेंगे। तय कार्यक्रम स्थगित होने के बाद अब पार्टी ने अकेले सांसद कांतिलाल भूरिया का रतलाम ग्रामीण क्षेत्र में 2 दिन के भ्रमण कार्यक्रम की प्लानिंग की है हालांकि इसकी भी तारीख फिलहाल तय नहीं है।
6 जनवरी को आयोजन की थी प्लानिंग
hin_Deva hin_Deva hin_Deva hin_Deva